google/wiki40b huggingface dataset:
Jørgen Smit

Biografi

Jørgen Smit vokste opp som nummer to av syv sønner av Christian Smit i Bergen og senere i Oslo. Han studerte klassisk filologi i Oslo og Basel med det antikke Grekenland som hovedemne. Fra 1941 til 1965 arbeidet han som lærer ved Steinerskolen i Bergen. Ved siden av å arbeide som lærer begynte han tidlig å holde foredrag og talte da om en rekke temaer som for det meste berørte antroposofi og steinerskole. 
Fra 1966 til 1975 bygget han opp lærerlinjen for steinererskolelærere ved Rudolf Steiner-seminaret i Järna, Sverige som han hadde vært med å starte allerede 1961. Slik vokste det fram et lærested i samarbeid med blant andre maleren Arne Klingborg, arkitekten Erik Assmussen og entreprenøren Åke Kumlander ved Østersjøens strand for antroposofisk inspirerte aktiviteter. I 1975 ble han utnevnt til medlem av det Allmenne antroposofiske selskaps «utøvende råd» i Dornach, Sveits.
Ved siden av disse plikter ble han også leder for «Ungdomsseksjonen» og senere leder for den «Pedagogiske seksjonen».
Mer en halvparten av de 4889 forelesninger han holdt, gav han i sine 16 år i Dornach. Han reiste som foredragsholder til alle kontinenter og holdt foredrag på norsk, engelsk og tysk. Europa ble dog hans hovedarena. De fleste av hans trykte arbeider bygger på hans foredrag.
Batrachomyomachia

Batrachomyomachia (gresk: βάτραχος, frosk, μῦς, mus, og μάχη, krig) eller Froske- og musekrigen er et komisk epos, og en parodi på Homers Iliaden.
Verket ble av romerne tilskrevet før nevnte Homer, mens Plutark (De Herodoti Malignitate, 43) mente at Pigres fra Halikarnassos (bror eller sønn av Artemisia I av Caria og alliert med Xerxes I av Persia) var forfatteren. Moderne litteraturforskere har imidlertid ment at verket bør tilskrives en navnløs forfatter på Aleksander den stores tid.
På engelsk brukes ordet batrachomyomachia om «tåpelig krangel». Det tyske ordet Froschmäusekrieg brukes på en lignende måte.

Handlingen

En mus møter froskekongen, og blir invitert hjem til ham. Mens frosken svømmer over sjøen med musa på ryggen, møter de en vannsnok; frosken glemmer at han har musa på ryggen, og dukker for å unngå snoken. Musa drukner. Andre mus som ser dette fra bredden, løper for å varsle andre mus. Musene væpner seg til strid for å hevne froskekongens svik, og sender en budbringer til froskene for å erklære krig. Froskene klandrer sin konge, mens kongen benekter det hele. Guden Zevs har sett tildragelsene, og foreslår at gudene skal ta parti i striden. Gudinnen Athene skal bistå musene, men nekter. Gudene beslutter seg til sist til å se på, heller enn å engasjere seg. Kampen utvikler seg til musenes fordel, og Zevs beordrer en styrke av krabber til å bistå froskene. Musene, som er hjelpeløse mot de brynjekledte krabbene, trekker seg tilbake. Endagerskrigen opphører ved solnedgang.

Norsk variant

Den norske tegneren Theodor Kittelsen laget i 1884/1885 laget en serie på 12 illustrasjoner til verket. Kittelsen var etter alt å dømme inspirert av en tysk barnebokutgave fra 1878, illustrert av Fedor Flinzer. Kittelsen stilte ut tegningene i München, hvor han bodde på denne tiden, og noen av dem ble også trykt i tyske aviser, men han greide ikke å få en forlegger til å utgi tegningene og eposet i bokform. Tegningene havnet til sist hos den svenske kunstsamleren Pontus Fürstenberg (1827–1902), og etter hans død i Göteborgs konstmuseum. I 1928 ble Batrachomyomachia : striden mellan grodorna och mössen utgitt i det svenske kulturtidsskriftet Ord och Bild.
Ett samlingsalbum

Ett samlingsalbum er et samlealbum med Tomas Ledin, utgitt i 1990.
Stephanocrates kiellandi

Utseende

En middelsstor til stor (35-41 millimeter), kraftig, vanligvis brunlig til grønn gullbasse. Hodet er mørkt bortsett fra det bakre hornet. Hannen har et T-formet horn i pannen, bak dette et kløvet horn i bakhodet, og forleggene (protibiae) har kraftige pigger, ved roten er de kraftig innsnevrede.
Beina er forholdsvis lange og kraftige, pronotum er minst så bredt som dekkvingene, nokså matt, dekkvingene er blankere. Pronotum er vanligvis mørkere enn dekkvingene.

Utbredelse

Arten er utbredt i fjellområder i Tanzania.
Uavhengighetserklæringen (maleri)

Ikke til stede

Fjorten av underskriverne av erklæringen er ikke med på bildet: Matthew Thornton (New Hampshire); John Hart (New Jersey); John Morton (Pennsylvania); James Smith (Pennsylvania); George Taylor (Pennsylvania); George Ross (Pennsylvania); Caesar Rodney (Delaware); Thomas Stone (Maryland); Thomas Nelson Jr. (Virginia); Francis Lightfoot Lee (Virginia); Carter Braxton (Virginia); John Penn (North Carolina); Button Gwinnett (Georgia) og Lyman Hall (Georgia).

På to-dollarseddelen

Siden 1976 har USAs to-dollarseddel hatt en illustrasjon på reversen (baksiden) som tar utgangspunkt i Trumbulls maleri. Bildet er imidlertid noe beskåret og korrigert i sin seddelversjon. 
De fire personene lengst til venstre og de to lengst til høyre er fjernet. Også en sittende person bak til venstre er tatt bort. Slik gjengir bildet 40 av Trumbulls 47 avbildede. Til gjengjeld er det montert inn to nye personer i motivet; én mellom Samuel Chase og Lewis Morris og én mellom James Wilson og Francis Hopkinson.

Et lignende motiv

Maleriet «En scene fra undertegnelsen av USAs grunnlov» (Scene at the Signing of the Constitution of the United States) av illustratøren Howard Chandler Christy (1873–1952) viser også medlemmene av den amerikanske grunnlovsforsamlingen. Bildet ble malt i 1940, og henger også i den amerikanske kongressbygningen.
Redbridge (distrikt)

Transport

Central-linjen i Londons undergrunnsbane går gjennom Redbridge. Stasjonene i området er Snaresbrook, South Woodford og Woodford på Ongar-grenen, og Wanstead, Redbridge, Gants Hill, Newbury Park, Barkingside, Fairlop og Hainault på Woodford-grenen. 
Great Eastern Mainline fra Liverpool Street går gjennom distriktet, med stasjoner ved Ilford, Seven Kings og Goodmayes.
Changyuan

Changyuan (kinesisk: 长垣县; pinyin: Chángyuán Xiàn) er et fylke i provinsen Henan i Folkerepublikken Kina. Det ligger under byprefekturet Xinxiang.
Fylket hadde 760 137 innbyggere i 1999.
De gamle visene 2

De gamle visene 2 med Alf Prøysen er den andre samlingen med gamle viser, utgitt på Forlaget For alle i 1973. Totalt ble det utgitt fem bøker i serien De gamle visene - bind 1-5, som var basert på Alf Prøysens spalte for gamle viser i Magasinet For Alle. Nils Johan Rud skrev i bokens forord at visene er hentet fra årgangene 1955-1956, en direkte overføring fra den første boken. I denne utgaven er det noter med enkelte skillingstrykk.
Chen Zaidao

Offiser i Folkets frigjøringshær

Han var kommandant for militærregionen Wuhan fra 1954 til 1967.

Kulturrevolusjonen

Han var først mest kjent for sin større til mytterister under kulturrevolusjonen og for å ha arrestert Mao-tilhengerne Xie Fuzhi og  Wang Li under Wuhanhendelsen i juli 1967. Han ble avsatt på grunn av episoden, og etter Lin Biaos dødsfall i flystyrt i 1971 ble han også for en kort stund fengslet.  
Han ble løslatt og så rehabilitert i 1972 og ble medlem av Sentralkomiteen for Det kinesiske kommunistparti i 1978.
The X-Files (film)

Handling

Fox Mulder og Dana Scully blir dratt inn i et nett av intriger under etterforskingen av en mystisk eksplosjon i et kontorbygg i Dallas. Under ruinen av den sammenraste bygningen finner de bevis for et utenomjordisk virus, og det blir klart at de som utløste bomben hadde til hensikt å fjerne beviset. Ved hjelp av den paranoide doktoren  Alvin Kurtzweil havner de på sporet av en hemmelig organisasjon som har kontakt med vesener fra verdensrommet.
De fem detektivene

De fem detektivene er en engelsk romanserie for barn skrevet av Enid Blyton. I Norge ble bøkene utgitt av Forlagshuset. Sten Nilsen var omslagsillustratør.
De fem i serien er jentene Bets og Daisy og guttene Fatty, Larry og Pip. Pip og Bets er søsken, og det er også Larry og Daisy. Fatty er enebarn og har hunden Buster.
Christian Bjelland (1954)

Liv og virke

Bjelland var elev ved Sedbergh School, tok B.A. ved Dartmouth College i 1976 og M.B.A. ved Harvard Business School i 1978.
Bjelland var i perioden 1978-1982 ansatt i The Boston Consulting Group i London. Han er i dag administrerende direktør og fjerde generasjons eier av Chr. Bjelland & Co. AS.
Bjelland er styremedlem i Institusjonen Fritt Ord (2001–), Sibelius Selskapet (2000–) og i Snøhetta AS (2016-). Han er tidligere styreleder i Kværner ASA (1996–2001), nestleder i styret i Den norske Bank ASA (1990-1996) og styremedlem ved Oslo Børs. Bjelland har tidligere også vært styreleder ved Stavanger kunstmuseum (1990–1998) og Museet for samtidskunst (1994–2000).
Bjelland ble i 2000 oppnevnt av Kulturdepartementet som leder for interimsstyret for «Prosjekt nasjonalt kunstmuseum» og var en av hovedarkitektene bak planene for å samle de fire nasjonale institusjonene Nasjonalgalleriet, Museet for samtidskunst, Kunstindustrimuseet i Oslo og Norsk Arkitekturmuseum til et nytt nasjonalmuseum.[7] Stortinget besluttet opprettelsen av Nasjonalmuseet for kunst i desember 2002, og Bjelland ble oppnevnt av Kulturdepartementet som institusjonens første styreleder, et verv han innehadde frem til oktober 2008.
Bjelland har siden midten av 1970-åren bygget opp en betydelig samling samtidskunst. Samlingens hovedfokus er norske malere fra Bjellands egen generasjon. Samlingen inneholder sentrale verk av blant annet Leonard Rickhard, Per Inge Bjørlo og Bjarne Melgaard. Et representativt utvalg av samlingen ble utstilt på Lillehammer kunstmuseum i 2006, på Stavanger kunstmuseum i 2009 og på Henie Onstad kunstsenter i 2015. Boken Øyenvitne – Christian Bjellands samling ble utgitt på Forlaget Press i 2006.
Bjelland er honorær generalkonsul for Finland i Oslo.

Utmerkelser

I 1994 ble Bjelland utnevnt til ridder av 1. klasse av Finlands hvite roses orden. I 2005 ble han utnevnt til ridder av 1. klasse av St. Olavs Orden. Samme år ble han utnevnt til kommandør, og i 2017 til kommandør med stjerne, av Finlands løves orden.
Anton Niklas Sundberg

Bakgrunn

Anton Niklas Sundberg var sønn av hattemakeren Sven Sundberg og hans hustru Sara Katarina Lund. Han mente selv at det skulle være å kokettere å snakke om barndommen som små omstendigheter. 
Han ble student ved Uppsala universitet 18 år gammel og filosofie kandidat der i 1841. Året etter, i 1842, ble han filosofie doktor og teologie kandidat og dosent i Symbolikk og kirkehistorie i 1845 og dosent i teologiska prenotioner i 1846.

Prest i Svenska kyrkan

Han ble presteviet i 1845. Senere ble han juris hedersdoktor ved Københavns universitet i 1879. Den akademiske løpebane ble innledet med at han ble adjunkt i teologi ved Lunds universitet i 1849 og årene 1852–1856 professor i dogmatikk og moralteologi. Årene 1856–1864 var han professor i kirkehistorie og symbolikk ved universitetet. Året 1861 ble han utnevnt til domprost i Lund.

Biskop, erkebiskop

I 1864 ble han biskop i Karlstad og i 1870 erkebiskop i Uppsala og prokansler ved Uppsala Universitet. 
Både på kirkens, skolevesenets, teologiens og politikkens område spilte Sundberg en stor rolle. Han kjempet for statskirkens interesser både overfor de frikirkelige og overfor de ikke-kirkelige.
Årene 1865-72 var han medlem av Riksdagens Annet Kammer og i samme tidsrom formann for det, og etter 1876 var han medlem av Første Kammer. Et par ganger ble han oppfordret til å overta kirkeministerporteføljen og i 1888 ønsket man ham endog som sjef for et nytt ministerium, men disse anmodninger avslo han for bedre å kunne tjene kirken.
Som etterfølger til Ludvig Manderström ble han i 1874 medlem av det svenske Akademi. Av hans skrifter kan fremheves Jakob Ulfsson (1877) og Om den kyrkliga bekännelsens vigt och betydelse (1880).
Big Springs (Ohio)

Historie

Big Springs ble opprettet i 1852, og oppkalt etter en vannkilde nær den opprinnelige bebyggelsen. Et postkontor kalt Big Springs ble etablert i 1864, og var i drift til 1935.
Datapakke

Innkapsling

Typisk i moderne datanett så har man også ofte innkapsling av datapakker i høyere logiske lag av nettverket. For eksempel så kan en TCP/IP pakke være innkapslet som Ethernet rammer fra datamaskin til modem, hvor så TCP/IP pakken kan bli pakket inn på en annen måte i overføringen fra modem til teletilbyder, være det seg PPPoE, PPPoA, IPoE. Det samme kan også skje på de nasjonale og internasjonale fiberlinjene der for eksempel TCP/IP trafikken kan konteinerifiseres med ATM med tanke på å kontroll av tjenestekvalitet (engelsk: Quality of Service) for eksempel sikre at transatlantiske telefonsamtaler ikke blir forstyrret av øvrig trafikk.
Mama-san

En «mama-san», eller «mamasan», er et uttrykk som vanligvis blir brukt om kvinner i lederposisjoner, særlig om kvinner ansvarlige for drift av et geishahus eller en bar i Japan og Øst-Asia.
Begrepet brukes også for å referere til en kvinne som jobber i en tilsynsrolle i visse virksomheter i Sørøst-Asia, typisk de knyttet til alkoholservering. Papa-san kan brukes til å referere til en mann i en lignende posisjon.

Historie

Begrepet kommer opprinnelig fra japansk, hvor det er en betegnelse på en kvinne som fungerer som en veileder på en bar, nattklubb eller lignende virksomhet. Suffikset -san er en høflig adresseringsform, knyttet til en persons navn eller tittel.

Misforståelser

Begrepet mama-san på japansk er ettertrykkelig ikke en høflig referanse til en mor, og bør aldri brukes som sådan. De fleste japanske barn i dag kaller sin mor mama, men uttrykket benyttes ikke senere oppveksten. Den riktige betegnelsen for å referere til en mor  på japansk, vil være okaa-san.

Annet

I Thailand, blir mamasan ofte brukt for å beskrive en kvinne som forvalter de kvinnelige arbeiderne i barer og bordeller.
La Flèche Wallonne 2011

La Flèche Wallonne 2011 var den 75. utgaven av sykkelrittet La Flèche Wallonne. Det ble arrangert 20. april 2011.
Siquijor

Navnet Siquijor

Det er to teorier om navnet: Det kan være avledet av navnet på øya legendariske hersker Kihod, eller det kan være en forvanskning av katugasan (tugas er en tresort).

Politisk inndeling

Siquijor har 6 "municipalities" (landkommuner).

Historie

Spanjolene kalte Siquijor for Isla del Fuego (ildøya), noe som kom av gløden fra ildfluene som holdt til i molavetrærne på øya. 
Spanjolene oppdaget Siquijor i 1565 under Miguel Lopez de Legazpis ekspedisjon. Siden da har øya vært under spansk styre. Alle dagens kommunesentra (unntatt Enrique Villanueva) er hvor det ble anlagt katolske menigheter. Den første menigheten, Siquijor, ble opprettet i 1783 og ble administrert av sekulargeistlighet. De årene som fulgte fram til 1877 grunnla munkeordenen augustinerrekollektene menigheter i Larena (Cano-an), Lazi (Tigbawan), San Juan (Makalipay), og Maria (Cangmeniac).
Mellom 1854 og 1892 var øya del av spanjolenes politisk-militære Bohol-provins. Denne militæradministrasjonen har sin bakgrunn i et ca. 80 år langt opprør på Bohol som faktisk gjorde øye uavhengig fra den spanske krone, helt til opprøret ble stått med i 1820-årene. I 1862 ble Siquijor overført til provinsen Negros Oriental. I 1901 ble den en "underprovins" (sub-province) under Negros Oriental, og den 17. september 1971 en egen provins. Året etter ble provinssetet flyttet fra Larena til Siquijor.
Stressless

Stressless er et registrert varemerke som eies av møbelprodusenten Ekornes. Navnet blir brukt på firmaets kolleksjon av regulerbare stoler og salonger.

Historikk

Varemerket Stressless® ble søkt patent på i 1970 og i 1971 ble det første stresslessproduktet lansert. Dette var en hvilestol der sete og rygg kunne reguleres med kroppstyngden, den fikk navnet Stressless Original. Stolen hadde et understell i stål, skumstopning og var kledd i skinn.
I 1980 omsatte Ekornes stresslessprodukter for 100 millioner kroner, og i 1983 ble stol nr 500.000 produsert. Stolen fikk endret design i 1981 blant annet med understell i tre. Neste store produktforandring kom i 1991 da Ekornes lanserte Plus-systemet, stolene fikk da en rygg som tilpasset seg bedre ved regulering. Nakkestøtten beveget seg fremover og korsryggstøtten senket seg når stolryggen ble lagt bakover. 
Svane® Stressless® ble lansert i 1997, dette var en sengekolleksjon med regulerbare senger. Dette produktet ble ikke noen stor suksess for Ekornes, og produksjonen stanset etter få år. Ekornes produserte også stolen Siesta, og på slutten av 1990-tallet ble det laget en regulerbar variant; Stressless® Siesta. Siesta ble solgt til møbelprodusenten Rybo Nor i 2001, produksjonen av stresslessvarianten ble lagt ned.
Tidlig på 2000-tallet ble Stresslessofa en del av sortimentet til Ekornes, det ble dannet produktfamilier med designlikheter hvor man kunne velge i mellom salonger med faste rygger, stresslessofa og stresslesstoler. I 2006 ble stolen Jazz lansert, denne hadde elementer av stål og en ny type understell. Denne stolen fikk i 2008 Merket for god design av Norsk Designråd. Det året ble det i gjennomsnitt produsert 1,515 sitteplasser pr. dag, og siden introduksjonen i 1971 var det solgt over 5 millioner sitteplasser.
Stressless er Ekornes sitt største produktområde og stod i 2006 for en omsetning på 1 997,3 millioner kroner.  Det utgjorde 79,7% av konsernets omsetning, og eksportandelen for Stressless var på 94,9 %.

Produkter

Stressless finnes idag som hvilestol, 1-, 2- og 3-seters sofa. I tillegg er det utviklet et sortiment med designtilpassede bord og annet tilbehør. Møblene leveres i ulike hudkvaliteter og tekstil, synlig treverk er beiset og lakkert i forskjellige fargealternativ.
Seiling under Sommeruniversiaden 2019

Seiling under Sommeruniversiaden 2019 ble arrangert fra 8. til 12. juli 2019 i Circolo Italia Napoli i Napoli.
Stortingsvalget 1973

Nye partier og konstellasjoner

Flere partier og valglister stilte til valg for første gang i dette stortingsvalget. Blant annet hadde EF-striden skapt bevegelser i det norske partisystemet. Sosialistisk Folkeparti, som hadde vært representert på Stortinget fra 1961 til 1969, dannet et valgforbund med Demokratiske Sosialister (AIK), Norges Kommunistiske Parti og uavhengige som fikk navnet Sosialistisk Valgforbund. Dette ble i 1975 til partiet Sosialistisk Venstreparti.
Anders Langes Parti (senere Fremskrittspartiet) ble stiftet i 1973 og vant representasjon på Stortinget ved første forsøk. Venstre var blitt splittet av EF-striden, og to partier med bakgrunn i Venstre (Det Nye Folkeparti og Venstre) ble representerte på Stortinget etter valget. Samlet gikk imidlertid de to fraksjonene sterkt tilbake. Rød Valgallianse stilte også til valg for første gang som en allianse som blant annet inkluderte det nystartede AKP (m-l).

Valgresultatet

Arbeiderpartiet gikk sterkt tilbake, og opplevde sitt dårligste valgresultat siden 1930. Kristelig Folkeparti og sittende statsminister, Lars Korvald, gikk klart frem. Likevel gikk Korvald-regjeringen av, og Arbeiderpartiet tok over makten. Verdens Gang skrev på forsiden morgene etter valget at «Etter et av de mest sviende valgnederlag i Arbeiderpartiets historie må Trygve Bratteli nå danne regjering», mens overskriften på neste side lød «Taperen overtar». Bratteli dannet mindretallsregjering, men var avhengig av støtte fra Sosialistisk Valgforbund for å få flertall i Stortinget.
Andelen velgere som skiftet parti ved valget i 1973, var høyere enn ved foregående stortingsvalg. Stortingsvalget i Norge i 1973 er omtalt som et av flere «jordskjelvvalg» i Skandinavia i perioden 1970-73. Ved disse valgene skjedde markante endringer i partisystemene, og valget markerer et skille i norsk politikk. Fra og med 1973 ble flere partier representert i nasjonalforsamlingene, velgerne i Skandinavia ble mindre trofaste og mer villige til å bytte parti fra et valg til et annet, og støtten til de tradisjonelt store partiene ble mindre stabil.
Det svake valgresultatet og lekkasje av velgere til Sosialistisk Valgforbund bidro til å radikalisere deler av Arbeiderpartiets politikk. Francis Sejersted argumenterer for at denne dreiningen mot venstre var basert på en feiltolkning av valgresultatet i 1973 fra Arbeiderpartiets side. Partiet tolket tapet av velgere til SV som et ønske om en mer radikal politikk. I realiteten var det et konservativt valg, og det første siden 1945 der venstresiden var i mindretall i antall velgere. Arbeiderpartiets steg til venstre lot Høyre innta rollen som ansvarlig forsvarer av sosialdemokratiet, og var videre med å bane vei for høyrebølgen i norsk politikk etter Stortingsvalget i 1981.

Valgkretsene

Bergen og Hordaland var for første gang slått sammen til én valgkrets.

Førstegangsrepresentanter

Blant markante politikere som ble valgt som faste stortingsrepresentanter for første gang i 1973 finner man blant andre Kjell Magne Bondevik og Carl I. Hagen.
Rebecca & Fiona

Aktivitet

Rebecca Scheja og Fiona FitzPatrick kommer begge fra musikkfamilier og møttes på et fest 2007. Deretter begynte de å jobbe med musikk sammen, startet klubbmusikkaktivitet og turnerte i Sverige som DJ-duo. Senere begynte de å lage egen musikk sammen. 
I 2010 ble deres første singel "Luminary Ones" sluppet, og de startet en selv-titulert web-TV serie på SVT, hvor man kunne følge dem mens de produserte musikk og turnerte i Sverige. Serien ble 2011 års vinner av TV-prisen "Kristallen" for Beste realityprogram og fikk samme år Stockholm Citys pris for Beste Stockholmsbeskrivelse.
Rebecca og Fiona var i 2010–2011 flere ganger oppvarming for Robyn. Andre store opptredener under 2010 var deres opptreden under Polarepris og Way Out West. 
I januar 2011 slapp duoen sin andre singel "Bullets". I november 2011 gav de ut sitt debutalbum I Love You, Man!. Samme år ble duoen nominert i tre kategorier, Årets dagens, Årets nykomling samt Årets gjeng, i P3 Guldgalan. Ved Grammisgalan 2011 fikk de en Grammis for Årets Dans/Electro.
80'ernes boheme

80'ernes boheme er et musikkalbum med Sebastian, utgitt i 1983.
Blackmail

Handling

En politi-inspektør fra Scotland Yard (Longden) blir utsatt for utpressing når han tier om sin datters tilknytning til et mord.